For tomme tribuner spillede AaB sin første kamp i 3F Superligaen efter coronanedlukningen, da de søndag mødte Esbjerg fB på udebane. Kampen, der skulle have været spillet 13. marts, bød på masser af chancer. I det 68. minut blev kampens første mål scoret. Det var Esbjergs Yuri Yakovenko, der stod bag. Et kvarter efter udlignede AaB med et mål af Søren Tengstedt. Der kom aldrig flere mål, og resultatet blev derfor 1-1. AaB ligger stadig på sjettepladsen i 3F Superligaen, mens Esbjerg indtager 13. pladsen. Inden dagens kamp uddelte AaB gratis drikkevarer til sæsonkortholdere, som de trofaste fans kunne nyde, mens de så kampen på en skærm i stedet for på stadion. Læs mere her:

Referat:
Det blev til et enkelt point til AaB, da de søndag var på besøg hos Esbjerg.